NaiveNeuron/SloPal huggingface dataset:
Grausová, Natália, poslankyňa NR SR (2016-09-21):
Teraz chcem povedať, že nemyslím osobne na nikoho z tohto pléna, ale chcem povedať, že servilnosť ostane servilnosťou, nech je to voči ktorejkoľvek strane. A žiaľ, často prechádza až do rektoskopie. A my sme toho často svedkami na každom kroku. Netýka sa to iba tejto Parížskej dohody a nie je to osobné voči ani jednému z nás, z vás, ktorí sme tu. Ďakujem.
P. Paška, predseda NR SR: (2009-02-17):
Nech sa páči, pán spravodajca.
Kuciaňová, Magdaléna, poslankyňa NR SR (2017-03-28):
Keďže sme schválili pozmeňujúci a doplňujúci návrh pána poslanca Kéryho a pána poslanca Blahu, nemôžeme o návrhu pána poslanca Laurenčíka hlasovať.
Marosz, Ján, poslanec NR SR (2017-04-06):
Ďakujem za slovo. Richard, ďakujem, že si spomenul spojenie zločinecký komunistický režim, ktorého predstaviteľom, a zrejme sa k tomu aj hrdo hlási, je práve aj pán minister, ktorý študoval marxizmus-leninizmus a hrdo to má napísané vo svojom životopise. Chcem tak urobiť možno aj v mene takého človeka, ktorý bude novým svätým na oltári Slovenskej republiky už v septembri, Titusa Zemana, ktorému predstavitelia tohto režimu za to, že previedol mladých saleziánov cez rieku Moravu, máčali hlavu vo výkaloch, mučili ho, trýznili a pracoval v uránových baniach a podobne. Sú to stovky, sú to tisíce, sú to, dá sa povedať, milióny ľudí, ktorí v gulagoch trpeli. A tak ako v iných krajinách, napríklad v Maďarsku sa vysporiadali aj s červenými hviezdami, aj s pamätníkmi komunistickým, tak my tu máme stále ulice osloboditeľov, stále tu máme hviezdy komunistické a stále tu máme hrdých predstaviteľov marxizmu-leninizmu, takýchto boľševikov, ktorí nám tu hlásajú túto socialistickú internacionálu a sú na hony vzdialení od nejakej reálnej politiky, ktorá skutočne pomáha ľuďom. Takže ďakujem, že si pomenoval veci pravým menom a že vieme, že pán minister Richter je predstaviteľom zločineckého komunistického režimu.
Martinák, Ľuboš, poslanec NR SR (2013-12-12):
Ďakujem za slovo. Pôvodne som nemal v pláne vystúpiť, ale keďže pán poslanec Hlina viackrát opakoval moje meno aj priezvisko teda, ja vidím, pán poslanec Hlina, že ste nejako zjavne zo mňa nervózny. Ja nie som. Aj keď to skrývate za sarkastický úsmev, ale pôjdem odborne k veci. Zmienim sa o danom prírastku. Áno, za posledných osem rokov vzrástli zásoby u nás na Slovensku o 33 miliónov kubíkov. To nevymysleli sme si my, ale je to poctivá práca pracovníkov, nazvem ich starým názvom, hospodárskej úpravy lesov. Kde už viackrát tu bolo spomínané, áno, sú to piloti lesníctva, chirurgovia lesníctva, sú to významné osobnosti a významní pracovníci, ktorí určujú, ak vám to niečo hovorí, plán hospodárskych opatrení. Doporučujem za sprievodu pracovníka hospodárskej úpravy lesov, ak my vám nedokážeme to ozrejmiť, naštudovať si taxačné tabuľky, ktoré používame aj v Nemecku, preštudovať si postupy hospodárskej úpravy lesov, ako sa meria prírastok hrúbkový, výškový a ako vypočítame celkový objemový prírastok porastov na stojato. Čiže toto je práca, ešte raz vyzdvihnem, hospodárskej úpravy lesov, ktorí nám určujú plán hospodárskych opatrení a od toho sa všetko odvíja. A pokiaľ neveríte im, potom už nemôžete veriť nikomu. A vaše skutočne chabé vedomosti z oblasti lesníctva, ako aj z ochrany prírody, obdivujem v úvodzovkách. Ďakujem za slovo.
Laurenčík, Milan, podpredseda NR SR (2021-10-22):
Toto boli reakcie na písomne prihláseného rečníka do rozpravy. Teraz sa pýtam, či sa chce niekto hlásiť do rozpravy ústne. Končím možnosť prihlásiť sa do rozpravy. Prihlásili sa dvaja pána poslanci. Ako prvý vystúpi pán poslanec Kmec a pripraví sa pán poslanec Milan Vetrák.
Ďuriš Nicholsonová, Lucia, podpredsedníčka NR SR (2018-06-13):
V rozprave teraz vystúpi pani poslankyňa Červeňáková, nech sa páči.
Číž, Miroslav, podpredseda NR SR (2014-12-11):
Ďakujem. So záverečným slovom alebo v rozprave ešte? Takže vyhlasujem rozpravu za skončenú. Pán navrhovateľ, nech sa páči, zaujmite stanovisko k rozprave.
Laššáková, Jana, podpredsedníčka NR SR (2015-10-02):
Pán poslanec Osuský, nech sa páči.
Jarjabek, Dušan, poslanec NR SR (2014-03-20):
Ďakujem pekne všetkým, ktorí nejako odpoznámkovali tento môj monológ. Ja začnem odzadu, od mojich opozičných. Pán poslanec Droba, no ďakujem pekne za upozornenie, ale vy si v prvom rade musíte spraviť poriadok v tej vašej strane-nestrane, hej, preto, lebo skutočne ma bude veľmi baviť, ako vy sa dohodnete s pánom Lipšicom a pán Krajcer so svojimi názormi s pánom Lipšicom. Tak to bude skutočne úžasné, tak to si v tých voľbách naozaj vychutnám, ako to vy budete nejakým spôsobom prezentovať. A bude mi cťou, keď budete v týchto laviciach takisto sedieť, ako v nich sedíte teraz, v čo ja veľmi z hľadiska tej novej vašej menšiny neverím. Pán poslanec Přidal, našťastie nie všetci sú v KDH takí ako vy. To je na jednej strane šťastie pre nás, na druhej strane je to nešťastie pre vás. Na to konto nastáva tu delenie tých KDH-ckych buniek až toho nevidna pomaly. A ja vám takisto budem strašne držať palce, aby ste sa v rámci týchto svojich názorov, ktoré tuná pertraktujete aj spolu s vaším kolegom po ľavici, skutočne prezentovali tak, aby ľudia pochopili, aby občania Slovenskej republiky pochopili, čo vlastne KDH chce a aké KDH zastáva hodnoty. Mne to bolo ešte pred tými tromi rokmi jasné, teraz som absolútne zmätený, preto, lebo, čo vystúpenie, to iný názor. Vystúpenie napríklad aj vás, pán poslanec Přidal, jednoducho je tak nečitateľné, že neviem, či s vami niekto v rámci tej strany a v rámci istých filozofických hodnôt aj nespraví poriadok. Veď čo vy tuná rozprávate, to je každý pes iná ves, každý deň. A, prepáčte, vy skutočne nevoľte... (Prerušenie vystúpenia časomerom.)
Paška, Pavol, predseda NR SR (2013-04-16):
Ďakujem pekne, pán poslanec. Určeným spravodajcom je pán predseda výboru pre sociálne veci, pán poslanec Podmanický, poprosím ho o informáciu.
Laššáková, Jana, podpredsedníčka NR SR (2013-06-20):
Ďakujem, pán minister. V poradí siedmu otázku položil pán poslanec László Solymos ministrovi hospodárstva Slovenskej republiky Tomášovi Malatinskému a otázka znie: „Vážený pán minister, aký bol dôvod sa ani nestretnúť s investorom a odmietnuť ho bez rokovaní, keď investor Kromberg & Schubert mal záujem investovať a vytvoriť 50 pracovných miest v Kolárove, kde sa nezamestnanosť hýbe medzi 15 až 20 percentami? Podľa vás je v poriadku poskytnúť 25 mil. eur pre SCP Ružomberok napriek tomu, že nevytvoria žiadne nové pracovné miesta, a odmietnuť 480 000 euro za vytvorenie 50 nových pracovných miest?“ Nech sa páči, pán minister, poprosím vás o odpoveď, ako aj o oznámenie ukončenia odpovede.
Grendel, Gábor, podpredseda NR SR (2022-03-23):
S reakciou na faktické poznámky pán poslanec Radovan Kazda.
Vášáryová, Magdaléna, poslankyňa NR SR (2014-09-23):
Ďakujem pekne. Veľmi by som sa vystrašila, keby sa vám to páčilo, pán Číž. Skutočne. A to, že ste smutný, to je váš problém, nie môj. Chcela by som znovu zopakovať, v roku 1968 nás neobsadili Američania. Nie, obsadili nás Sovieti na 20 rokov. EÚ neposiela vojakov, pán Kuffa, ani pán Petrák. My neposielame vojakov na Ukrajinu. Ja neviem, že by tam bol nejaký slovenský vojak okrem tých jednotlivcov, ktorí sa pridali k ruským separatistom. Ja neviem, či tam vidíte nejakých európskych vojakov. Ja tam nevidím a sledujem tú situáciu denne, prosím vás, toto nie je pravda. Toto je, sú vaše nejaké urojené fantázie alebo čo. Európska únia tam nemá vojakov, prosím vás! A čo sa týka vyhlásenia, tej rezolúcie, ktorú tu máme prijať, uvedomte si, že tento text, ten pôvodný text vypracovalo Ministerstvo zahraničných vecí Slovenskej republiky. To znamená, že vaše ministerstvo zahraničných vecí má iný názor, ako máte vy ako poslanci strany SMER.
Verešová, Anna, poslankyňa NR SR (2017-01-31):
Ďakujem kolegyni Simone Petrík za to, že nám tu predstavila aj svedectvá rodičov, ktorých sa to priamo dotýka. Aj nám, aj nám píšu a písali nám veľa matiek, veľa rodičov, že ako im to komplikuje život, takže nielen poskytovateľom, ale hlavne rodičom. No táto vládna koalícia koná, naozaj iba keď niečo spacká evidentne, a to je všetko veľmi skratovité a veľmi rýchle, a teda diletantské. Pletiete si sociálnu politiku s rodinnou politikou. Podpora alebo zosúladenie rodiny a práce, zosúladenie rodičovských a pracovných povinností patrí do rodinnej politiky, a nie, preboha, do zákona o sociálnych služieb. To je diletantstvo.
Klus, Martin, podpredseda NR SR (2019-10-24):
Ďakujem. Ďalšia faktická poznámka, pán poslanec Sopko.
Šimečka, Michal, podpredseda NR SR (2024-01-16):
Ďakujem pekne. Pán poslanec Sabo.
Ďuriš Nicholsonová, Lucia, podpredsedníčka NR SR (2018-10-18):
Nech sa páči, pán minister požiadal o slovo, aby mohol vystúpiť v rozprave.
Halúz, Milan, poslanec NR SR (2014-10-16):
Ďakujem za slovo. V rozprave nevystúpil žiadny poslanec. Pani predsedajúca, prosím, dajte hlasovať o pozmeňujúcich a doplňujúcich návrhoch z informácie výboru 1 až 4.
O. Nachtmannová, poslankyňa: (2007-02-01):
Ešte raz, boli to citácie Josepha Stiglitza, nositeľa Nobelovej ceny za ekonómiu. (Potlesk.)
Tóth, Tibor, poslanec NR SR (2010-10-13):
Ďakujem pekne. Vážený pán podpredseda, predsedníctvo, kolegyne poslankyne, kolegovia poslanci, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpil k vládnemu návrhu zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov. Uvedený návrh bol doručený poslancom Národnej rady v stanovenej lehote, čím boli splnené podmienky určené v § 72 ods. 1 zákona NR SR o rokovacom poriadku, t. j. doručenie návrhu najmenej 15 dní pred schôdzou Národnej rady. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho na rokovanie 7, teda dnešnej schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Všeobecná časť dôvodovej správy obsahuje informáciu o cieli a o tom, že návrh je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Osobitná časť dôvodovej správy obsahuje odôvodnenie jednotlivých ustanovení návrhu. Zároveň návrh zákona obsahuje doložku zlučiteľnosti s právom Európskej únie a doložku vybraných vplyvov. Po rozprave odporučím, aby 1. podľa § 73 ods. 3 písm. c) zákona o rokovacom poriadku Národná rada Slovenskej republiky uvedený návrh prerokovala v druhom čítaní, 2. v súlade s rozhodnutím predsedu Národnej rady Slovenskej republiky č. 97 z 24. septembra 2010 a podľa § 71 zákona o rokovacom poriadku návrh zákona prerokovali výbory: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Pán predsedajúci, prosím, otvorte rozpravu k uvedenému návrhu vládneho zákona. Ďakujem.
Fico, Robert, podpredseda NR SR (2010-10-14):
Ako posledný s faktickou poznámkou vystúpi pán poslanec Štefanov.
P. Paška, predseda NR SR: (2007-10-25):
(Hlasovanie.) 78 prítomných, všetci boli za. Konštatujem, že sme prijali uznesenie k správe o vodnom hospodárstve. Ešte raz, pán poslanec, buďte taký dobrý, uveďte hlasovanie o správe o poľnohospodárstve a potravinárstve v Slovenskej republike 2007 (stav za rok 2006) , tlač 400.
Pado, Martin, poslanec NR SR (2010-10-13):
Ďakujem pekne za slovo, vážený pán podpredseda. Pán poslanec Ondruš, ja vás chápem, vy ste boli celý čas naučený stáť pred kamerou a určite teraz na televízii budete, nerobte si obavu. Len vás chcem upozorniť, že Národná rada Slovenskej republiky nie je ani bulvárne, ani iné médium. A dám vám dobrú radu, správajte sa podľa toho. A, mimochodom, pán poslanec, ak chcete niekomu robiť bezplatnú reklamu, nech sa páči, ak to chcete robiť v parlamente, tak dajte návrh zákona, ktorý to upraví. Ale to tu zatiaľ nie je, pán poslanec, vy ste v priamom prenose, alebo na televíznej obrazovke to dnes bude, robili priamu podporu jedného subjektu. Ja si pamätám, v predchádzajúcom volebnom období mal s tým problém pán poslanec Galis, pretože mal na svojom oblečení logo jedného subjektu. A rovnako mal problém pán poslanec Mikloš, ktorý bol odfotografovaný na bicykli v cyklistickom drese, na ktorom boli logá firiem. A očakávam teda, že v zmysle toho sa aj patričný výbor, pre nezlučiteľnosť funkcií, bude zaoberať vaším reklamným vystúpením, pán Ondruš, očakávam to. A myslím to celkom vážne. A bol by som veľmi nerád, keby to bol precedens, aby sa počnúc vaším vystúpením ktorýkoľvek poslanec postavil pred mikrofón s logom firmy alebo výrobku danej firmy a propagoval takto na televízii vo verejnoprávnej televízii akýkoľvek výrobok, vo vašom prípade, bohužiaľ, ešte aj červivý výrobok a červivú firmu, pán Ondruš, pretože všetci vieme, že ste spolupracovali s odbormi, ale čo je horšie, je, že vašu spoluprácu môžu pocítiť občania v dennodennom živote. Vďaka vašej spolupráci je v štátnom rozpočet diera hrozivo sa podobajúca Titanicu. A pokiaľ by nebola zaplátaná mnohými opatreniami, skončili by sme vďaka vašej spolupráci s odborármi asi podobne. Ďakujem pekne. (Potlesk.)
Laššáková, Jana, doterajšia podpredsedníčka NR SR (2016-03-23):
Pán poslanec Ladislav Kamenický.
Borec, Tomáš, minister spravodlivosti SR (2012-09-12):
Veľmi pekne ďakujem, pani predsedajúca. Vážené panie poslankyne, vážení páni poslanci, predkladám vládny návrh zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní v znení neskorších predpisov v znení neskorších predpisov a ktorým sa menia a dopĺňajú niektoré zákony. Účelom návrhu zákona je vytvoriť legislatívne predpoklady pre zefektívnenie a skvalitnenie poskytovania právnych služieb advokátmi zohľadňujúc pritom požiadavky aplikačnej praxe, ako aj praktické problémy spojené s aplikáciou zákona o advokácii. Na tento účel sa navrhuje vykonať zmeny a doplnenia, ktoré zefektívňujú fungovanie orgánov komory, sprehľadňujú disciplinárne konanie, rozširujú právomoci advokáta pri výkone advokácie, upravujú podmienky prezentácie advokátskeho povolania, menia sa podmienky výkonu praxe advokátskych koncipientov. Návrh zákona v naznačených v oblastiach reaguje na niektoré požiadavky aplikačnej praxe a precizuje právnu platnú úpravu tak, aby nedochádzalo k výkladovým rozdielnostiam, ktoré sťažuje, ktoré sťažujú dosiahnutie účelu. Návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, a zákonmi a súčasne je v súlade s právom Európskej únie. Návrh zákona nemá finančný, ekonomický, environmentálny, sociálny vplyv ani vplyv na podnikateľské prostredie a informatizáciu spoločnosti. Návrh zákona bol predmetom riadneho pripomienkového konania a vláda Slovenskej republiky ho prerokovala a schválila na svojom rokovaní dňa 22. augusta 2012. Ďakujem pekne.
Ďuriš Nicholsonová, Lucia, podpredsedníčka NR SR (2017-09-07):
Iba posledná vec, že, pani kolegyňa, veď vy ste tu druhý deň a už nerešpektujete Fica, veď vám povedal, že tu nemáte sedieť. (Smiech a potlesk.)
Osuský, Peter, poslanec NR SR (2017-03-21):
Ďakujem pekne, pani predsedajúca. V tej debate k predloženému návrhu, skutočne nie je na tej strane predkladateľov žiaden rozumne obhájiteľný, racionálny argument. Argument ušetrenia 2,5 tisíca v svetle peňazí, ktoré nás stála záchrana vášho človeka Juraja Širokého a jeho Váhostavu, je suma 2,5 mil. smiešna. Dokonca i v zmysle v alobale zabalených Jánošových finančných rezerv za dlhé roky je 2,5 mil. čistá brnkačka. A pokiaľ ide o ten argument všeobecne, že demokracia niečo stojí, no stojí. Celkom príznačne na stretnutí s priemyselníkmi v roku ’32 občan Adolf Hitler požiadal priemyselníkov o poslednú predvolebnú finančnú podporu slovami: „Dajte mi poslednýkrát, toto budú posledné voľby!“ A boli. Chcem teda povedať, že ten argument o peniazoch sa dá bohate použiť i v..., samozrejme, v druhom kole prezidentských volieb. A opäť budeme my za tých haurov, ktorí šetria verejné peniaze. Samozrejme, v svetle faktu, čo sa tým reálne podporuje, ma jasne napadá, že bude zbytočné, ak bude sa pán premiér presúšať po Kľakoch, Ostrých Grúňoch a Kalištiach a po oslavách SNP, keď robí jeho garda tento krok. Tá garda, samozrejme, je bezprávna a robí len to, čo má povolené, a robí teda to, čo je v intenciách pána premiéra. V tomto zmysle teda diviť sa, že ľudia v týchto obciach dokážu voliť to, čo volia, je položením červeného koberca, aby to, čo tí ľudia si vyberú, aby viedlo k tomu výsledku, ku ktorému to môže poviesť. A celkom nakoniec chcem povedať, že veľmi plačeme nad tým, ako majú VÚC-ky nesžitý stav so svojimi občanmi. No takýmto krokom, keď bude 5-8 % víťaz vládnuť VÚC-ke, robíme všetko preto, aby sme tento stav zlepšili. (Prerušenie vystúpenia časomerom.)
P. Hrušovský, predseda NR SR: (2003-12-10):
J. Banáš, poslanec: Chcel som ešte povedať, že v repertoári opery, už sa nepamätám, kedy sa naposledy hralo niečo od Figuša Bystrého, Levoslava Bellu, Cikkera, či Alexandra Moyzesa a rovnako činohra hrá samé cudzie hry! Slovenského autora, prosím vás, v činohre takmer nenájdete, čiže bavme sa aj obsahu, nielen o tom, čo je vonku namaľované. Ďakujem.
Antal, Peter, poslanec NR SR (2018-09-11):
Vážený pán minister, vážený pán predsedajúci, vážené kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu 
k návrhu uvedeného zákona. Predkladám informáciu 
k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor, výbor pre financie a rozpočet, výbor pre pôdohospodárstvo a životné prostredie a výbor pre verejnú správu a regionálny rozvoj. Za gestorský navrhujem výbor pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a 
v gestorskom výbore do 32 dní od prerokovania návrhu zákona v Národnej rade Slovenskej republiky. Pán predsedajúci, otvorte, prosím, všeobecnú rozpravu.
Bugár, Béla, podpredseda NR SR (2017-03-22):
A zároveň ešte návrh doplňujúci. Nech sa páči.
Laššáková, Jana, podpredsedníčka NR SR (2014-09-12):
Dávam slovo spoločnému spravodajcovi z výboru pre ľudské práva a národnostné menšiny poslancovi Zoltánovi Danišovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru. Nech sa páči, pán spravodajca.
P. Hrušovský, podpredseda NR SR: (2001-10-24):
R. Hofbauer, poslanec: Pán poslanec Benkovský, z vášho vystú-penia mi nebolo jasné, vlastne aké je vaše stanovisko, pretože aj ste predložený materiál pochválili, aj pokritizovali. Ste s ním aj nesúhlasili, aj súhlasili, úprimne povedané, presne tak, ako sa SDĽ-ka strašne často tvári, aj pravicovo, aj sociálne, aj ryba, aj rak, aj babka, aj dedko. Uľavilo sa mi, keď v závere ste povedali, že ten materiál odporúčate na prijatie, takže aspoň to bolo zrozumiteľné, škoda.
Blaha, Ľuboš, poslanec NR SR (2018-05-29):
Ďakujem pekne. Dovoľte pripomenúť kolegom z európskeho výboru, že o 12.00 hod. máme rokovanie v miestnosti č. 149. Ďakujem.
P. Paška, predseda NR SR: (2007-02-01):
Ako tretia bola vyžrebovaná otázka pani poslankyne Gibalovej. Je tu? Áno, je tu, a je smerovaná k pani ministerke práce, sociálnych vecí a rodiny pani Vierke Tomanovej a znie: „Môže samosprávny kraj navrhnúť subjektu, ktorý poskytuje sociálne služby, finančný príspevok nižší, ako je uvedené v prílohe č. 14 zákona č. 195/1998    Z. z. o sociálnej pomoci v znení neskorších predpisov?“ Nech sa páči, pani ministerka.
Muňko, Dušan, poslanec NR SR (2015-06-18):
Pán poslanec, zbytočne vám je to vysvetľovať, lebo vy vždycky vystúpite a vôbec nerozumiete základnej problematike. Keď si raz investor vyberie určité miesto, kde chce stavať, tak vy ho nemôžete ovplyvňovať, pokiaľ sa to týka toho, že bude tam stavať, lebo si ho vybral. Čiže buď tie podmienky vláda splní alebo nesplní. A keď ich nesplní, tak pôjde s tým niekde inde. Takže zbytočne hovoríte o tej veci. Vieme, prečo tento zákon musí byť prijatý a prečo dopĺňame ten zákon z roku 1999. V každej veci, ku ktorej vystúpite, to nemá žiadnu logiku, nehovoriac o tom, že vystúpili tu pred vami aj iní poslanci k tejto problematike a nezaujímalo ich to v predchádzajúcom období, keď bol reštitučný zákon, keď boli poškodení súkromní vlastníci, hlavne pokiaľ sa to týka Bratislavy. Zrazu vás zaujíma, že bude niekto poškodený a že bude poškodené súkromné vlastníctvo. Zamyslite sa vôbec nad tým, čo hovoríte.
M. Číž, podpredseda NR SR: (2007-02-08):
Pýtam sa, či chce k rozprave zaujať stanovisko spravodajca. Ďakujem pekne. Vážené kolegyne, kolegovia, na základe toho, čo sme hovorili o ďalšom priebehu schôdze na poslaneckom grémiu, máme ešte viac ako 15 bodov programu. Nie je celkom pravdepodobné, že by sme dnes skončili. Takže pokračujeme ďalej v rokovaní. Pokiaľ by sme prerokovali body programu, pravdepodobne aj tak to bude trvať minimálne do 11.00 hodiny, takže potom by som mohol uviesť, že hlasovanie by bolo zajtra o 11.00 hodine. Teraz budeme pokračovať podľa schváleného programu druhým čítaním o vládnom návrhu zákona, ktorým sa mení a dopĺňa zákon č. 381/2001 Z. z. o povinnom zmluvnom poistení, zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov . Tento vládny návrh zákona ste dostali pred prvým čítaním ako tlač 140 a spoločnú správu výborov máte ako tlač 140a. Poprosím ministra financií Slovenskej republiky Jána Počiatka, aby vládny návrh zákona odôvodnil. Nech sa páči, pán minister.
Danko, Andrej, predseda NR SR (2019-03-28):
Prosím, prezentujme sa a hlasujeme. (Hlasovanie.) 140 poslancov, za 50, proti 33, zdržalo sa 57. Konštatujem, že sme uvedený návrh neschválili. Nasleduje hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 73/1998 o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže a Železničnej polície (tlač 1357), bod 62 schváleného programu. Spravodajcom je člen výboru pre obranu a bezpečnosť poslanec Milan Laurenčík. Prosím ho, aby uviedol hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a ktorým sa menia a dopĺňajú niektoré zákony , tlač 1357.)
Pčolinský, Peter, podpredseda NR SR (2023-01-26):
Pán poslanec, ešte raz a vás vykážem v zmysle rokovacieho poriadku z rokovacej sály. Ja s tým nemám najmenší problém. (Reakcia z pléna.) Nech sa páči, pán poslanec, pokračujte.
Grendel, Gábor, podpredseda NR SR (2020-06-09):
S reakciou na faktické poznámky pani poslankyňa Andrejuvová.
Grendel, Gábor, podpredseda NR SR (2020-06-10):
V zmysle rokovacieho poriadku požiadal o vystúpenie pán podpredseda Národnej rady Juraj Šeliga.
Laurenčík, Milan, podpredseda NR SR (2021-03-16):
Ďakujem. Na vaše vystúpenie evidujem sedem faktických poznámok. Nech sa páči, pán poslanec Eduard Kočiš ako prvý.
Dubéci, Martin, poslanec NR SR (2024-01-24):
Ďakujem za slovo, pán predsedajúci. Ja, teda ja tak chápem, že sa nám vyčerpá rozprava a ideme na záverečné reči, tak ja by som, ak teda pán spravodajca minimálne signalizuje, že chce mať nejaký širší príspevok na záver, vo svojom záverečnom prejave. Tak ja neviem, že, dobre, záverečný prejav bez faktickej, ale aspoň naberte tú odvahu, a čo keby ste ho dali zajtra o jedenástej pred hlasovaním. To ja neviem, či ho máte na osem hodín, ale tipujem, že neviem, či ste sa k nám pridali, ale ako, naozaj že ako majte aspoň toľko odvahy, že keď idete bez faktickej, fakt, o jedenej v noci pred poloprázdnou snemovňou, akože vtedy naberiete, pán Gašpar, akože odvahu si povedať svoj argument? To fakt ste taký generál? (Potlesk.) Fakt ste taký generál? Nie je vám to hanba? (Doznievanie potlesku.) Neuveriteľné, fakt.
Šefčík, Marek, poslanec NR SR (2023-03-15):
Je, ja si myslím, páni poslanci, že je korektné, aby ste vedeli, o čom hlasujete. (Prerušenie vystúpenia predsedajúcim.)
Blanár, Juraj, podpredseda NR SR (2021-12-07):
Prajem príjemné predpoludnie, vážené pani poslankyne, páni poslanci, skôr ako začnem informácie, ktoré sú dôležité z hľadiska začatia rokovania dnešného deviateho rokovacieho dňa v rámci 51. schôdze Národnej rady Slovenskej republiky, vás chcem informovať o tom, že z dôvodu technických príčin nie je možné začať teraz o deviatej hodine. Ale technici ma informovali, že potrebujeme tridsaťminútovú prestávku. To znamená, budeme pokračovať v rokovaní Národnej rady 9.30 hod. Ospravedlňujem sa, neviem, o aké technické problémy sa jedná, ale rešpektujem to, a preto všetky obligatórne informácie týkajúce sa začiatka, začiatku rokovania vás budem informovať 9.30 a dovtedy vyhlasujem prestávku. Ďakujem pekne za pochopenie. (Prestávka.)
Farkašovský, Karol, poslanec NR SR (2018-02-14):
Ďakujem pekne. Ja určite nebudem používať slová typu farizej alebo okupačné vlajky a podobne, okupačné handry presnejšie. Chcem povedať len toľko, že kolegovia z ľavej strany vytiahli také dve ľúbivé témy a dobre sa počúvajúce témy, aj predošlá bola zaujímavá najmä z hľadiska voličov alebo občanov, ktorí majú podobné názory, ale ničím exaktným nepodporili to, čo tvrdili v predošlej rozprave, ale k téme hymna. Nemyslím si, že máte právo pochybovať o vrúcnom vzťahu k slovenskej štátnej hymne u poslancov Slovenskej národnej strany. Myslím si, že každý z nás má svoj intímny vzťah, ktorý prejavuje tak, ako uzná za vhodné. Nie je nutné kričať, nie je nutné biť sa do pŕs, ale môže to človek prežívať intímne a veľmi emocionálne aj sám bez nejakých veľkých vonkajších príznakov. No a pokiaľ ide o použitie štátnych symbolov a slovenskej hymny, rád by som kolegov na ľavej strane upozornil, že používanie štátnej hymny, používanie štátnych symbolov je predsa zakotvené v protokole. To nie sú veci, ktoré sa majú používať hocikde, hocikedy a hocikým.
Zimenová, Zuzana, poslankyňa NR SR (2017-11-30):
Ďakujem pekne. Mám doplňujúcu otázku. Predpokladám, že keby tu bola pani ministerka, tak by mi možno na ňu vedela odpovedať, ja ju napriek tomu položím. Tak, ako ste to spomínali, pán minister, sú tri možnosti, ako sa môžu tieto deti začleniť do vzdelávania v bežnej základnej škole. Prvou možnosťou je vytvorenie špecializovanej triedy, ako ste povedali. Nuž, nezdá sa mi, že práve vytvorenie špecializovanej triedy by malo byť nápravným opatrením segregácie, ktorú tuto deti zažívali v špeciálnej škole, kde boli neoprávnene, pretože opäť budú vyčlenené z kolektívu žiakov bežnej školy, a napriek tomu, že takéto opatrenie máme v systéme, nemyslím si, že je vhodné práve na tieto deti ho použiť. Ďalšie opatrenie ste spomínali, celodenný vzdelávací systém. Nuž tento celodenný vzdelávací systém je naozaj závislý od eurofondových peňazí. Nie na každej škole je možné ho robiť dobre. Táto škola je síce zapojená zase v eurofondovom projekte, ale veľmi pochybujem, že by práve takáto nad pomery bežnej, nad bežné pomery pri písaní tohoto projektu, situáciu vedeli zvládnuť v rámci zase tohoto projektu, ktorý tam beží, lebo je iný projekt, to je zase nie celodenná škola, ale iný projekt, takže to celkom nesedí, že to by šlo. A čo sa týka tých individuálnych výchovno-vzdelávacích programov, nuž, neviem, pretože pani riaditeľka a pani učiteľky sa vyjadrili, že to bude veľmi ťažký boj s týmito deťmi. Tak preto sa pýtam na tie deti. Ja som sa snažila získať nejakú informáciu, že ako sa v takýchto prípadoch postupuje, či existuje nejaká metodika pre učiteľov, ako majú tie deti doučovať. Jednoducho pomôcť im. Zjavne v tej odpovedi som to nenašla.
Budaj, Ján, poslanec NR SR (2017-06-13):
Ďakujem, no a mrzí ma, že musím reagovať iba na opozičného politika. Dámy a páni z koalície, vonku sa ma novinári pýtajú, čo sa stalo, či to je morová rana, že keď sa preberajú prezidentom vrátené zákony, že vy tu nehovoríte žiadne argumenty, prečo sa o sedemnástej chystáte prelomiť, prečo je celá sála prázdna? Treba priniesť nejaké dovolenkové predmety? Vy ste naozaj sa rozhodli túto schôdzu úplne oddovolenkovať? Nafukovačky? Gumené kolesá? Škoda, že je zakázané nosiť tzv. vizuálne pomôcky, lebo ja by som vám ich podaroval. To, čo ste sa dnes rozhodli, pokiaľ ide o rokovanie, o to, ako sa má, v akom tempe sa má ukončiť, nenaznačuje, že chcete sa vážne seriózne venovať problémom, ani táto účasť to nenaznačuje. Vy sa chcete vážne a seriózne venovať bazénom a nie problémom. (Reakcie z pléna.)
Mikloško, Jozef, poslanec NR SR (2014-09-24):
Ja som sa prihlásil, pán poslanec Číž, ešte keď som vôbec nevedel, čo poviem. Ale bol si môj šéf... (Smiech v sále.) Ale mal som dosť času na to sa pripraviť. Takže už som dobre pripravený. On bol mojím šéfom v mandátovom a imunitnom výbore. No ale už ním nie je. Takže uznávam ho aj naďalej a teda vôbec mi nevadí to, ako rýchlo rozpráva. Ja rozprávam tiež tak rýchlo, že ani žena mi nerozumie. Dobre. Chcem povedať, že naozaj byť europoslancom a byť predsedom VÚC-ky alebo byť predsedom VÚC-ky a poslancom a byť primátorom veľkého mesta a zase poslancom je veľmi, veľmi ťažké. To naozaj len génius môže zvládnuť. Ja by som to určite zvládol. (S úsmevom povedané.) Ale určite to mnohí nezvládajú. Ja vidím, že v strane SMER nejsou lidé. No keď z kandidátky strany 123. sa dostane za poslanca sem, pretože všetci idú do vlády a tak ďalej, to je trocha až príliš moc. A poslanec je tu na to, aby dával zákony, interpelácie, otázky, vystupoval v rozpravách, dával faktické poznámky a tak ďalej. A keď si ja pozriem tam ten seriál „Do tankoch!“, tak skutočne mnoho poslancov tu toho moc neurobí, iste hlasuje, ale to je, sa mi zdá, nie celkom dostatočné. Ja si myslím, že to prelínanie vlády, parlamentu, VÚC-ky, verejnej správy a tak ďalej súvisí aj s čerpaním eurofondov. A to sme dneska s hrôzou v eurovýbore zistili, tam nám to povedali, že vlastne 338 mil. eur sa pozastavili platby, ktoré sa legálne požiadali, pretože predtým sa tu pozastavilo 526 mil. eur, pretože sa zistili chyby pri audite a tak ďalej a tak ďalej. Čiže tam naozaj sú strašné úniky peňazí kdekade a veľa percent z eurofondov sa stráca v piesku počas tejto cesty, keď sa dáva práca firmám, ktoré nič nerobia, a tie to pošlú ďalej... (Prerušenie vystúpenia časomerom.)
Šimko, Jozef, poslanec NR SR (2021-05-10):
Ďakujem pekne, už to ide. Vážená pani ministerka, vážený pán predsedajúci, pani ministerka, ja som si podrobne vypočul vaše vysvetlenia ohľadne tejto kauzy, ale na druhej strane som si podrobne vypočul aj pána Kamenického. No ja si dovolím otvorene povedať, že pokiaľ slová Kamenického sú na 20 % pravdivé, tak, prosím vás, neurazte sa, mám, môj pocit je taký, že skutočne nemáte právo sedieť na stoličke ministerky spravodlivosti. Ja viem veľmi dobre, že teraz, dneska sa odvolávať nebude, ak ste si všetci podrobne vypočuli stanovisko a názor pána Šipoša z včerajšieho dňa, ktorý otvorene povedal, že odvolávať sa nebude, pretože nechcú porušiť v podstate koaličnú zmluvu. To znamená, dnes, pani ministerka, ostávate ďalej ministerkou, ale mám taký pocit, že asi tu sa niekto veľmi bojí, veľmi bojí toho Fica či Pellegriniho. Prosím vás pekne, nebojte sa týchto ľudí, nie sú to zlodeji, ako to niektorí tu predkladajú, pretože fakt sa tento štát roky budoval, dneska je situácia úplne iná. Takže, vážená pani ministerka, zvážte zotrvanie vo funkcii, pretože ak teraz neodstúpite sama, tak zrejme v budúcnosti behom pár mesiacov sa to stane. Ďakujem pekne.
Šeliga, Juraj, podpredseda NR SR (2020-04-29):
Ja viem, že vy by ste rád, pán minister, ale nie. (Povedané s pobavením.)
Bugár, Béla, podpredseda NR SR (2017-03-23):
Prezentujme sa a hlasujme o tomto návrhu. (Hlasovanie.) Prítomných 141 poslancov, za 126, 15 sa zdržali hlasovania. Konštatujem, že sme navrhované uznesenie schválili. Teraz znovu prosím pána poslanca Antala, aby uviedol hlasovanie o, teda v prvom čítaní o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie (tlač 446). (Hlasovanie o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a ktorým sa dopĺňa zákon Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení neskorších predpisov , tlač 446.)
Lančarič, Pavol, minister dopravy SR (2023-05-25):
Vážený pán podpredseda, vážené panie poslankyne, páni poslanci, kolegyne, kolegovia, toto je, toto je dobrá a zaujímavá otázka, lebo, lebo R3 Tvrdošín – Nižná je jedna z najväčších prebiehajúcich stavieb tohto, tohto obdobia. Takže viem vám povedať toľko, že momentálne prebiehajú práce najmä na mostoch na ich spodných stavbách a nosných konštrukciách. Z tých mostov jeden už má hotovú aj mostovku, na ďalších sú väčšinou realizované ešte nejaké veci týkajúce sa nosných konštrukcií a postupuje ich, ich dokončovanie. Je pravda, že neočakávame ten pôvodný plán, t. j. jún 2023, čo teda nie je najlepšia správa, ale myslím si, že dosť dobrá správa je to, že popri všetkých tých ťažkostiach, ktoré sa tam našli, očakávame, že by to mala byť jeseň. Možno nie september, možno až začiatok októbra, ale malo by to byť pomerne v blízkej dobe, čo je dôvod, je, že sa muselo pristúpiť k niektorým zmenám v technologických postupoch, pretože sa ukázalo, že sú tam horšie geologické pomery, že tam je tvrdšia a ťažšia hornina, to znamená, že sa muselo postupne prejsť k vrtno-trhacím prácam, a vec, ktorá asi tiež vcelku zaujímavá, je fakt, že sa tam musel dokonca urobiť aj pyrotechnický prieskum. Takže tieto veci, myslím si, že naozaj objektívneho charakteru priviedli k určitému oneskoreniu, ale ako som hovoril, to oneskorenie by nemalo byť nejako zásadné, a mali by sme byť hotoví na jeseň tohoto roka. Skončil som. Ďakujem pekne.
Hort, Milan, podpredseda NR SR (2010-10-19):
Pán poslanec bol jediný písomne prihlásený, a tak sa pýtam, kto sa chce do rozpravy prihlásiť ústne? Pán poslanec Ondrej Dostál, pán poslanec Miroslav Beblavý. Uzatváram možnosť prihlásiť sa do rozpravy. A slovo má pán poslanec Ondrej Dostál, nech sa páči.
Ďuriš Nicholsonová, Lucia, podpredsedníčka NR SR (2017-04-06):
Ďakujem pekne. No pravdu máš, Jozef, keď hovoríš, že všeličo už pozatváral a všeličoho činnosť ukončil minister Richter, napríklad aktuálne ukončuje činnosť nie jedného denného stacionára. Odobral už nie jednu akreditáciu podobnému zariadeniu a ja sa tiež pýtam, že čo ho vlastne primälo k tomu, aby doslova nastavil vlastný krk, aby ochránil manželov Tománkovcov a ich zariadenie. Vôbec sa pýtam, čo smerákov primälo k tomu, aby na záchranu Čistého dňa povolali také kalibre, ako je Kočner, Peter Tóth, Erik Tomáš, veď to je katastrofálna znôška katastrofálnych ľudí a vieme, čo všetko za týmito ľuďmi. Ja sa pýtam, že prečo. Čo tak veľmi chránite v tom Čistom dni? To naozaj manželia Tománkovci sú také poklady v oblasti resocializácie? Ja si myslím, že pravda skôr alebo neskôr vyjde najavo a to bude začiatok konca ministra Richtera, premiéra Fica a celého SMER-u, minimálne.
Kosová, Ingrid, poslankyňa NR SR (2024-04-24):
Je mi veľmi ľúto, že nemôžem reagovať na predrečníčky moje, najmä pani Vaľovú, pretože by som sa jej rada spýtala, že kto bude teda rozhodovať o tom oddelení pliev od zrna, či to bude ten, kto bude práve pri moci, lebo (povedané so smiechom), ale budem teda sa vyjadrovať k pánovi Grendelovi. A tiež podobne ako pán Dostál ma zaujalo najmä to, že som sa celý čas zaoberala otázkou, že či je to naozaj nejaký zasterací manéver. Ale podľa mňa to tak celkom nie je, pretože uvedomme si, odkiaľ predkladateľ tohto zákona pán Huliak vlastne pochádza. On predtým kandidoval predsa za fašistickú ĽSNS a obdobný zákon už tu v parlamente predsa bol, myslím si, že v roku 2018, ešte som tu nebola, ale myslím, že to bolo nejak tak, kde bolo priamo teda napísané, že tieto mimovládne organizácie by mali byť označované ako zahraniční agenti. A osobne si myslím, že týchto ľudí ani neženie tak nejaký boj proti mimovládkam ako skôr taká tá ideológia a hodnoty, že práve prostredníctvom mimovládnych organizácií sa sem dostávajú hodnoty a idey liberalizmu, dokonca progresivizmu, ktorý je najväčšou hrozbou pre celú túto spoločnosť. A to je nebezpečné, že oni tu polarizujú spoločnosť a vyvolávajú nálady, nenávistné nálady a odpor proti liberálnej demokracii a myslia si, že práve oni, tí s týmito hodnotami, majú tie pravé hodnoty. A to je nebezpečné. Takže a mňa by celkom zaujímalo, že čo taký pán Bombic napríklad, ten je už akože v pohode, ktorý je tamto s troma zatykačmi niekde vo vyhnanstve? Ten je zrazu prijateľný. Ale mimovládne organizácie, ktoré kritizujú... (Prerušenie vystúpenia časomerom.)
Sulík, Richard, predseda NR SR (2011-07-07):
Pán Podmanický, chcel by som vás poprosiť pokračovať. Ďakujem pekne.
Stanko, Július, poslanec NR SR (2011-04-06):
Pán poslanec Záhumenský, s mnohými vecami naozaj možno súhlasiť. Globálne hodnotenie, ktoré ste spomenuli, tak boli to prvky, ktoré máme spoločné v rámci celého agrosektora. A ten názor je rovnaký. Avšak s jedným súhlasiť nemožno, s tým, čo je vlastne gro vami navrhovaného opatrenia. A to je predaj z dvora. Predaj z dvora totižto nie je systémový krok. Ten nás historicky vracia naspäť. Podporuje tých výrobcov, ktorí vyrábajú všetko a všetko spracúvajú. A ešte to aj predávajú. Čiže to je krok, ktorý nie je intenzifikačný. Práve naopak, my by sme mali podporovať intenzifikáciu, špecializáciu. Tam vlastne by bolo treba vopred globálnejšie uvažovať celkovo o vízii zníženia DPH na potraviny ako takej, ale nie vyberať predaj z dvora, ktorý historicky už do 21. storočia kvôli svojej malej intenzite nepatrí. Ďakujem.
V. Veteška, podpredseda NR SR: (2005-05-12):
J. Cuper, poslanec: Počkám pán predsedajúci, kým sa prestanú smiať. Pustite mi opätovne čas.
Danko, Andrej, predseda NR SR (2019-12-05):
Prosím, prezentujme sa a hlasujeme. (Hlasovanie.) Prítomných 105 poslancov, za 32, proti 10, zdržalo sa 63. Konštatujem, že sme návrh neschválili.
Horváth, Michal, dočasne poverený minister financií SR (2023-06-27):
Vážený pán predsedajúci, ďakujem veľmi pekne za slovo. Vážené pani poslankyne, páni poslanci, chcel by som iba krátko reflektovať na vystúpenie pána predsedu NKÚ, lebo otvoril veľmi zaujímavé témy a poukázal na viaceré slabé stránky rozpočtového procesu na Slovensku. Chcel by som mimochodom vysloviť súhlas s tým, s tou kritikou niektorých aspektov nášho, našej prípravy rozpočtu, ktoré predniesol. Rozpočtové opatrenia, áno, je ich veľa, menia štruktúru rozpočtu, deformujú alebo celý tento systém proste deformuje rozpočtovú politiku. Je to neštandardné. To veľké množstvo rozpočtových opatrení je v podstate mocenským nástrojom v rukách ministrov, ktorí v časoch, keď sú politickí ministri, tento nástroj, nástroj používajú. Neprispieva to iste k transparentnosti a ani ku kvalite verejných financií. My sa v tejto oblasti aj za to, za to krátke obdobie, ktoré máme, snažíme niečo zmeniť. Prvýkrát pripravujeme rozpočet na budúce roky v súlade s výdavkovými limitmi a tieto sa snažíme rozložiť aj na jednotlivé kapitoly. A v rámci tohto procesu robíme všetko preto, aby Všeobecná pokladničná správa, ktoré je obyčajne tá nafúknutá položka, ktorá vytvára priestor pre tieto rozpočtové opatrenia, pokrývala iba vyslovene riziká a nepredvídateľné situácia a nepokrývala v zásade bežne alebo teda kapitálové výdavky v obrovských objemoch. Snažíme sa aj, aj prispieť k diskusii o lepšej regulácii a kompenzácii cien komodít. Je to jedna z priorít v programovom vyhlásení vlády, ako aj zlepšenie čerpania EÚ zdrojov, kde aj v rámci ministerstva pripravujeme zmeny v oblasti hodnotenia projektov tak, aby tieto projekty boli lepšie premyslené, lepšie prerátané už od začiatku, a tým pádom sa minimalizovali problémy v neskoršej fáze životného cyklu týchto projektov, a tým pádom aj zlepšilo čerpanie. Takže ďakujem ešte raz veľmi pekne za tieto pripomienky a tiež výboru za spolupráci pri tomto bode. Ďakujem veľmi pekne.
Pčolinský, Peter, podpredseda NR SR (2023-02-09):
S ďalšou faktickou pán poslanec Jarjabek.
B. Bugár, podpredseda NR SR: (2002-02-15):
(Hlasovanie.) Prítomných je 79 poslancov, za návrh hlasovalo 76, zdržal sa 1, nehlasovali 2. Konštatujem, že návrhy pána poslanca boli prijaté. Môžeme pokračovať.
Kecskés, Ján, poslanec NR SR (2017-02-08):
Ďakujem za slovo. Pán poslanec, spomínali ste, že súčasná legislatíva upravuje určité limity, kedy si chovatelia môžu doma chovať teda tieto domáce zvieratá. Áno, je to tak, lenže pri súčasných limitoch každý druhý chovateľ svojím spôsobom porušuje zákon a beriem vaše pripomienky ako v pohode, poďme sa o nich baviť v druhom čítaní, podporte náš návrh zákona, vyšperkujeme to tak, aby aj občania boli spokojní a tým pádom sa kŕmili zdravými domácimi potravinami. Ďakujem.
Paška, Pavol, predseda NR SR (2014-06-11):
Pán navrhovateľ, pán poslanec Lipšic požiadal v rámci rozpravy o vystúpenie.
Glváč, Martin, podpredseda NR SR (2016-10-25):
Ďakujem. Reakcia nie je možná. Takže do rozpravy sa prihlásil pán poslanec Kresák. Nie je prítomný, stráca poradie. Tým sme vyčerpali všetkých poslancov, ktorí sa prihlásili do rozpravy písomne. Pýtam sa, či sa chce niekto prihlásiť do rozpravy ústne. Nech sa páči, aby videli všetci. Prerušujem rokovanie na dve minúty. (Krátka technická prestávka.) Pokračujeme. Takže ústne sa prihlásili do rozpravy (reakcia z pléna)... Takže ukončujem možnosť sa prihlásiť do rozpravy. Poprosím vás, zoznam. Pán poslanec Simon? Takže neukončujem ešte stále, kľud, takže ukážeme a prečítam všetkých, ktorí sú prihlásení do rozpravy. Páni, štikáte hore-dole kvôli poradiu. Takže ja prečítam všetkých, ktorí sú prihlásení do rozpravy. Ukončujem možnosť sa prihlásiť do rozpravy. Prvá pani poslankyňa Shazad, Rajtár, Gaborčáková, Suchánek, Žarnay, Matovič, Lukáč, Farkašovský, Poliačik, Krajči, Budaj, Jurinová, Sopko, Grendel, Maroš, Vašečka, Laurenčík, Heger, Kvorka, Simon posledný. (Reakcie z pléna.) Pani poslankyňa Remišová, pani poslankyňa Nachtmannová, Verešová, 23, pán poslanec Kresák posledný. Ukončujem možnosť prihlásiť sa do rozpravy. Pani poslankyňa Remišová, procedurálny, alebo to je to, čo ste sa prihlásili do rozpravy? Tak musíte sa prihlásiť tak, ako treba. Takže berieme to, takže vás systém ukazuje ako prvú, nech sa páči. Pani poslankyňa Remišová, nech sa páči.
J. Figeľ, poslanec: (2003-02-26):
Z hľadiska národnostných menšín problematika v Európskej únii je rôznorodá. Sú krajiny, ktoré nepoznajú tento termín alebo ho nemajú v legislatíve, ako je Francúzsko. Všetky štáty sú stranami Európskeho dohovoru o ľudských právach. A zároveň tým základným nástrojom pre problematiku je Rámcový dohovor  o ochrane národnostných menšín. A to, čo v únii dominuje z hľadiska etnických otázok, je princíp nediskriminácie na etnickom základe. Ten bude určite jednou vážnou klauzulou v texte, už je aj navrhovaná, a preto základné riešenie tam bude. Ale to, čo bolo navrhované pánom Dukom-Zólyomim, ide za to, čo hovorím, za tento rámec. Chcem len dodať na záver, že všetky informácie, ktoré v Konvente vznikajú a sú spracúvané, idú potom do poslaneckých klubov, predsedovia klubov dostávajú základné najdôležitejšie informácie pravidelne. A je na vás, na stranách potom, ako s tým ďalej naložia, ale dôležité je, aby sa s tým zaoberali aj konkrétne výbory. Ešte pán Hopta sa pýtal, čo sú tie kultúrno-etické záležitosti. Ja som naznačil, možno dodám alebo zopakujem, to, čo táto Národná rada Slovenskej republiky, tento parlament, pomenovala ako kultúrno-etické záležitosti, ktoré sú dôležité nielen pre zachovanie porozumenia medzi členskými štátmi budúcej únie, ale aj pre zachovanie identity a kultúry a tradície, o ktorých ste hovorili. Zopakujem, že ide o záležitosti ľudskej dôstojnosti a ochrany života, manželstva a rodiny ako základnej jednotky spoločnosti, výchovy, vzdelávania, zdravotníctva, ktoré súvisia s tým, s týmito dvoma položkami. A to nie je o tom, či na Slovensku má byť taký alebo onaký zákon o interrupciách alebo či tu v budúcnosti má byť alebo nemá byť uzákonená eutanázia, to je o tom, že si o tom rozhodneme my, a nie Európska únia, to je o mieste a kompetencii, nie o obsahu politiky v týchto záležitostiach. Preto vás aj žiadam o porozumenie, že tá subsidiarita je vlastne princípom slobody, že všetko, čo si občan a národ môže riešiť dostatočne a efektívne vo svojom záujme, má zostať na jeho úrovni a len to, čo dokáže lepšie pre spoločenstvo riešiť únia na nadnárodnej úrovni, má význam posúvať do spoločných orgánov a vtedy to funguje aj transparentnejšie, aj efektívnejšie a podľa mňa aj správnejšie a spravodlivejšie. Ďakujem pekne.
Počiatek, Ján, minister dopravy, výstavby a regionálneho rozvoja SR (2013-11-26):
Ďakujem za slovo. Vážená pani predsedajúca, vážené dámy, vážení páni, vláda Slovenskej republiky návrh zákona prerokovala dňa 26. septembra a prijala ho uznesením č. 570/2013. Návrh na zmenu a doplnenie zákona si vyžiadala aplikačná prax. Zákon č. 91/2010 Z. z. o podpore cestovného ruchu v znení neskorších predpisov vytvoril podmienky na rozvoj destinačného manažmentu cestovného ruchu, ktorý na Slovensku výrazne absentoval. S týmto cieľom bolo v zmysle citovaného zákona na Slovensku v rokoch 2011 a 2012 vytvorených celkom 38 organizácií cestovného ruchu. Z toho na krajskej úrovni štyri a na oblastnej úrovni tridsaťštyri. Dôvodom predloženia materiálu je najmä potreba úpravy v oblasti financovania organizácií cestovného ruchu. Túto otázku riešime presnejším určením účelu dotácií, tak ako je to uvedené v § 29. Druhým dôležitým dôvodom predloženia materiálu je oblasť organizačná. Prax pri zakladaní organizácií cestovného ruchu ukazuje, že nám vznikajú aj malé organizácie s nízkym rozpočtom predovšetkým v dôsledku nie dostatočných členských príspevkov podnikateľských subjektov. Návrhom preto vytvárame legislatívne podmienky pre možnosť ich spájania zlučovaním, aby nedochádzalo k prerušovaniu ich činnosti. K ďalším úpravám dochádza v prípade informačných služieb definovaním turistického informačného centra. Spresňujeme kompetencie Rady SACR, a to v súlade so súčasne platnou legislatívou, a v neposlednom rade riešime aj niektoré legislatívno-technické otázky. Ďakujem za slovo. Skončil som.
Blanár, Juraj, podpredseda NR SR (2022-09-28):
Na vaše vystúpenie evidujem tri faktické poznámky. Pán poslanec Taraba ako prvý, nech sa páči.
Potocký, Milan, poslanec NR SR (2022-02-02):
Ďakujem za slovo. Ja mám v podstate na predkladateľov zákona len dve otázky. Mňa by zaujímalo, vlastne koľkých žien sa to asi dotkne, či máte nejaký taký prieskum interný, lebo ja som pracoval niekoľko rokov ako novinár a chodil som na rôzne nočné výjazdy, či už to boli požiare, alebo nehody, a väčšinou stále v týchto pozíciách aj väčšinou operační dôstojníci sú práve muži, takže chcel by som vedieť, že vlastne koľko žien sa dotkne táto zmena, novela v zákone orientačne a približne na akých pozíciách tieto hasičky alebo príslušníčky Hasičského záchranného zboru pracujú. Už ste spomínali, že sú to vlastne operačné strediská, či sú to aj nejaké iné pracovné pozície. Ďakujem pekne.